allokasjon
Store norske leksikon,Økonomi og næringsliv,Bedriftsøkonomi
Allokasjon er et regnskapsmessig begrep som betegner fordeling av et beløp slik at en rettmessig andel av beløpet blir fordelt til rett tid og sted.
Fordeling av beløp kan skje på tvers av regnskapsenheter, regnskapsobjekter eller regnskapsperioder. Allokasjon på tvers av regnskapsenheter kan illustreres ved fordeling mellom ulike selskaper eller mellom forskjellige avdelinger i samme selskap. Allokering til ulike regnskapsobjekter skjer ofte i form av fordeling av beløp på ulike produkter, hvilket er en viktig del av kostnadskalkulasjonen i økonomistyringen og et grunnlag for prissetting av produktet. Oppdeling av et beløp på tvers av regnskapsperioder gjøres blant annet med investeringsbeløp i form av avskrivninger. Les mer i Store norske leksikon regnskap